АҞӘА, лаҵарамза 22 — Sputnik, Амра Амҷԥҳа. Баграт Ԥандариа зых иақәиҭуи абырзен-римтәи ақәԥареи рзы ашколхәыҷқәа рыбжьара Белград (Сербиа), лаҵарамза 19 — 21 рзы имҩаԥысуаз аицлабраҿ араӡны медал ианашьахеит.
Абри атәы Sputnik акорреспондент илзеиҭеиҳәеит аспортсмен иазыҟаҵаҩ Ҭемыр Џьопуа.
Баграт Ԥандариа иааидкыланы хәынтә ақәԥара мҩаԥигеит. Иара даҵанакуан 59 кьыла зыкапан наӡоз аспортсменцәа ргәыԥ. Азыҟаҵаҩ иажәақәа рыла Латвиа, Беларусиа, Ҭырқәтәыла, Азербаиџьан рҟынтәи аспортсменцәа дыриааиит.
"Афинал аҟны еиқәшәеит командак еицатәыз. Баграт даҵахеит аха араӡны медалгьы ахә дууп. Иазыҟаҵаҩ игәы наӡоит", — иҳәоит Џьопуа.
Ақәгыларақәа реихьшаала ала Урыстәыла актәи аҭыԥ ааннакылоит.
Аспортзал "Aleksandar Nikolic" аҟны, Белград, (Сербия) лаҵарамза 19 — 21 рзы имҩаԥысуан Европа аԥхьахә зго ҳәа аицлабрақәа зых иақәиҭуи абырзен-римтәи аиқәԥаразы.